armvectores/hy_wikipedia_2023 huggingface dataset:
Օխչիօղլի

Օխչիօղլի, գյուղ Արևելյան Հայաստանում, Կարսի մարզի Կարսի գավառում:
Բնակչության մասին տվյալներ չեն պահպանվել։ Հայերը բռնությամբ տեղահանվել են 1920 թվականի հայ-թուրքական պատերազմի ժամանակ և բնակություն հաստատել Արևելյան Հայաստանում։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Կարսի նահանգի հայաբնակ բնակավայրեր


== Ծանոթագրություններ ==
Դարիո Սիլվա

Դարիո Դեբրայ Սիլվա Պերեյրա (պորտ. Dario Debray Silva Pereira, նոյեմբերի 2, 1972(1972-11-02), Տրեյնտա ի Տրես, Ուրուգվայ), նախկին ուրուգվայցի ֆուտբոլիստ։


== Կենսագրություն ==
Դարիո Սիլվան սկսել է իր կարիերան 1991 թվականին   «Դեֆենսոր Սպորտինգ» ակումբում։ 1993 թվականին Դարիոն տեղափոխվեց « Պենյարոլ», ակումբ, որի կազմում խփեց 27 գնդակ։ Հետագայում Սիլվան տեղափոխվեց Իտալիա, որտեղ հանդես եկավ «Կալյարի» ակումբի կազմում և ստացավ «Sa pibinca» (սարդինյան բառ, որը նշանակում է «անախորժություն»՝ իր ագրեսիվ հարձակվողական ոճի համար) անվանումը։ Իտալիայից հետո Դարիոն հանդես է գալիս երեք իսպանական ակումբներում ՝ «Էսպանյոլ», «Մալագա», «Սևիլյա»։ Իսպանիայի լիգայում խաղալով յոթ տարի Դարիոն որոշում է խզել պայմանագիրը «Սևիլյայի» հետ և 2005 թվականին տեղափոխվում է անգլիական «Պորտսմութ», որպես ազատ ֆուտբոլիստ։ Սակայն հին մարզավիճակը վերականգնել չստացվեց։ Անգլիայում նա մասնակցեց 15 հանդիպման և խփեց 3 գնդակ։ 2006 թվականի փետրվարի 14-ին «Պորտսմութը» խզում է Դարիոյի հետ պայմանագիրը երկկողմանի փոխհամաձայնությամբ։


== Ավտովթար ==
2006 թվականի սեպտեմբերի 23-ին Դարիոն խիստ վնասվածքներ է ստանում ավտովթարի պատճառով, որը տեղի էր ունեցել Մոնտեվիդեոյում։ Դարիոն կորցրել էր մեքենայի ղեկավարումը և ուրիշ մեքենայի հետ բախման հետևանքով հարվածել փողոցը լուսավորող ձողին։ Սիլվան ստացավ գանգի և աձ ոտքի կոտրվածքներ։ Նույն օրը բժիշկները որոշեցին անդամահատել Դարիոյի ոտքը ծունկից ներքև։ Վիրահատությունը տևում է 3,5 ժամ, որից մի քանի օր անց նրան տեղափոխում էն Իսպանիայի Մոնտեվիդեոյի հոսպիտալ։ Սիլվան լքում է հիվանդանոցը հոկտեմբերի 5-ին և վերադառնում հայրենի Տրեյնտա ի Տրես։


== Ավտովթարից հետո ==
Դարիո Սիլվան որոշեց ամեն գնով շարունակել սպորտային կյանքը։ 2006 թվականին Daily Mail-ը հայտնեց այն մասին, որ Սիլվան պարտաստվում է մասնակցել 2012 թվականի Օլիմպիական խաղերին որպես թիավար ։ 2009 թվականին Սիլվան մասնակցում է Ուրուգվայի և Արգենտինայի աստղերի միջև կայացաց բարեգործական խաղին, որտեղ նա նույնիսկ իրացրեց 11 մետրանոց հարված։


== Տիտղոսներ ==
Ակումբային

Ուրուգվայի չեմպիոն (3). 1993, 1994, 1995Անձնական 

Ուրուգվայի ասռաջնության լավագույն ռմբարկու (1). 1994
Իվանով (գյուղ, Տեպլիկի շրջան)

Անվան այլ կիրառումների համար տե՛ս՝ ԻվանովԻվանով (ուկրաիներեն՝ Іванів), գյուղ Ուկրաինայի Վիննիցայի մարզի Տեպլիկի շրջանում։
2001 թվականի տվյալներով Իվանով գյուղում բնակվում էր 248 մարդ։ Բնակավայրը զբաղեցնում է 0,124 կմ² տարածք։ Բնակչության խտությունը կազմում էր 2000 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Սվետլանա Սարգսյան (նկարիչ)

Անվան այլ կիրառումների համար տե՛ս՝ Սվետլանա Սարգսյան (այլ կիրառումներ)Սվետլանա Մուշեղի Սարգսյան (փետրվարի 24, 1947(1947-02-24), Կապան, Հայկական ԽՍՀ, ԽՍՀՄ), հայ նկարչուհի։


== Կենսագրություն ==
1971 թվականին ավարտել է Երևանի գեղարվեստա-թատերական ինստիտուտը։ 1979 թվականից դասավանդում է Երևանի գեղարվեստի ուսումնարանում։ 1998 թվականից Հայաստանի նկարիչների միության անդամ է։
Ստեղծագործում է դիմանկարի, բնանկարի, կոմպոզիցիայի և նատյուրմորտի ժանրերում։


== Ստեղծագործություններ ==
«Հուշ», 1990
«Երեկո», 1995
«Ոչինչ չի մոռացվում», 1995
«Մայրություն», 2002
«Փունջ», 2002
«Սալոմե», 2005
«Տիրամայրը մանկան հետ», 1999, Ֆիլադելֆիայի հայկական եկեղեցի (պաննո)


== Ցուցահանդեսներ ==
Անհատական ցուցահանդեսներ է ունեցել Ֆիլադելֆիայում (1999), Արմավիրում (2003), Ստեփանակերտում (2005) երևանում (2013)


== Ընտանիք ==
Ամուսին՝ Խաչատուր Ազիզյան, նկարիչ
Որդի՝ Սուրեն Ազիզյան, բնապահպան, միջազգայնագետ, նկարիչ
Դուստր՝ Իզաբելլա Ազիզյան, բժշկուհի


== Ծանոթագրություններ ==


== Արտաքին հղումներ ==
Սվետլանա Սարգսյան.Անհատական ցուցահանդես
Պայա Յովանովիչի թանգարան

Պայա Յովանովիչի թանգարան (սերբ.՝ Музеј Паје Јовановића), սերբ նշանավոր ռեալիստ նկարիչ Պայա Յովանովիչի կյանքի ու ստեղծագործության արտացոլմանն ու լուսաբանմանը նվիրված թանգարան Սերբիայում՝ Բելգրադի շրջանի Վրաչար քաղաքային համայնքում, Միլան թագավորի փողոցի թիվ 21 հասցեում (Краља Милана 21) բազմաբնակարան շենքի չորրորդ հարկում։ Բացվել է 1970 թվականի հունիսի 11-ին; Հավաքածուում կա 800-ից ավելի ցուցանմուշ։


== Պատմություն ==
Երկրորդ համաշխարհային պատերազմից հետո Պայա Յովանովիչը բանակցություններ է վարել Բելգրադի քաղաքային թանգարանի տնօրինության հետ՝ իր աշխատանքներն ու պահպանման արժանի անձնական իրերը հանձնելու կապակցությամբ։ 1952 թվականին նա այդ թանգարանին է հանձնել շուրջ 800 առարկա, իսկ նկարչի մահից հետո (1957 թ.նոյեմբերի 30-ին) դրանց գումարվել է նրա աճյունասափորը։ 1970 թվականի հունիսի 11-ին այդ աճյունասափորը հողին է հանձնվել Նովո Գրոբլիե գերեզմանատան պատվո ծառուղում, և հենց այդ նույն օրը տեղի է ունեցել նկարչի տուն-թանգարանի հանդիսավոր բացումը։
Նորաբաց թանգարանին նկարչի կինը 1972 թվականին նվիրել է ամուսնու 11 նկար և անտիկվարային կահույք: 2009 թվականին, Պայա Յովանովիչի ծննդյան 150-ամյակի կապակցությամբ, տուն-թանգարանն ու որոշ ցուցանմուշներ վերանորոգվել են, ցուցադրանյութում կատարվել են որոշակի փոփոխություններ։ Դրանից շուրջ 10 տարի անց նորոգվել է նաև կերպարվեստի վիեննական ստուդիան՝ իր ոճավոր կահույքով հանդերձ։


== Հավաքածուն ==
Թանգարանի հավաքածուում տեղ են գտել նկարչի անձնական իրեր,փաստաթղթեր, դիպլոմներ, պարգևներ, նոթագրություններ, հուշագրություններ, նամակագրություն, լուսանկարներ, Յովանովիչի լավագույն աշխատանքների լուսապատճեններ։ Բնօրինակ նկարների հավաքածուն կազմված է նրա բնանկարներից, դիմանկարներից, պատմական թեմաներով կոմպոզիցիաներից, նատյուրմորտներից, առասպելաբանական ու կրոնական թեմաներով կոմպոզիցիաներից, նկարազարդումներից, մերկ մարմիններ պատկերող նկարներից։


== Տես նաև ==
Պայա Յովանովիչ


== Ծանոթագրություններ ==


== Արտաքին հղումներ ==
Музеј Паје Јовановића Archived 2019-10-21 at the Wayback Machine. на сајту Музеју града Београда
Музеј Паје Јовановића (Јутјуб, 8. април 2020)
Ֆրանլե

Ֆրանլե (ֆր.՝  Franleu), համայնք Ֆրանսիայի Պիկարդիա մարզի Սոմ գավառում:
Բնակչությունը 2006 թվականի դրությամբ կազմում է 512 մարդ, բնակչության խտությունը` 60.74 մարդ/կմ²: Բնակավայրը զբաղեցնում է 8.43 կմ² տարածք:


== Աշխարհագրություն ==
Գտնվում է Փարիզ քաղաքից 150 կմ հյուսիս, Ամյեն քաղաքից 55 կմ հյուսիս-արևմուտք:


== Բնակչություն ==


== Տնտեսություն ==
2010 թվականին ուներ 331 աշխատունակ (15-64 տարեկան)  բնակիչ, որոնցից ակտիվ էին 247-ը, իսկ ոչ ակտիվները` 84: Ակտիվության ցուցանիշը կազմում է 74,6 %: 247 աշխատունակ մարդկանցից աշխատել է 226 անձ (131 տղամարդ և 95 կին): Գործազուրկ են եղել 21 անձ (7 տղամարդ և 14 կին): 84 անաշխատունակներից 16-ը եղել են աշակերտներ կամ ուսանողներ, 39-ը` թոշակառուներ, իսկ 29-ը չեն աշխատել տարբեր պատճառներով:


== Տես նաև ==
Սոմ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Արարայի ճակատամարտ

Արարայի ճակատամարտ, 1918 թվականի սեպտեմբերի 19-ին տեղի ունեցած ճակատամարտ։
Տեղի է ունեցել 1918 թ. սեպտեմբերի 19-ին, Պաղեստինի Ռաֆաթ-Արարա բարձունքի վրա, ֆրանսիական զինված ուժերի կազմում գործող Հայկական լեգեոնի և թուրքական բանակի միջև։ 1914 թ. Եվրոպայում գտնվող Հայոց ազգային պատվիրակության ղեկավար Պողոս Նուբար փաշայի և Ֆրանսիայի զինված ուժերի կազմում ստեղծվում էր Հայկական լեգեոն, որը հետագայում պետք է դառնար Կիլիկիայի Հայկական Հանրապետության զինված ուժերի կորիզը։ Լեգեոնը պետք է մասնակցեր Պաղեստինյան ճակատում ռազմական գործողություններին։ 1918 թ․ սեպտեմբերի 19-ին Արարա բարձունքի մոտ տեղի ունեցած ճակատամարտում, որին հայկական կողմից մասնակցում էր 5000, իսկ թուրքական կողմից 12000 զինվոր, հայկական ուժերին հաջողվեց ճեղքել թշնամու ճակատը և անցնել նրա թիկունք։ Այս ճեղքումն ապահովեց դաշնակիցների անգլո-ֆրանսիական զորքերի ընդհանուր հարձակումը և թուրքերի լիակատար պարտությունը։
HIStory on Film, Volume II

HIStory on Film, Volume II-ն իրենից ներկայացնում է Մայքլ Ջեքսոնի տեսահոլովակների հավաքածու, որը թողարկվել է 1997 թվականին Sony Music Video Enterprises-ի կողմից։


== Հոլովակների ցանկ ==


=== Առաջին կողմ ===
Programme Start
HIStory Teaser Trailer
"Billie Jean" (Motown 25: Yesterday, Today and Forever)
"Beat It"
"Liberian Girl"
"Smooth Criminal" (Ամբողջ "Moonwalker" տարբերակը)
1995 MTV Video Music Awards-ի ելույթ
"Don't Stop 'til You Get Enough" / "The Way You Make Me Feel" / "Jam" / "Scream" / "Beat It" / "Black or White" / "Billie Jean"
"Dangerous"
"You Are Not Alone"
"Thriller"


=== Երկրորդ կողմ ===
"Scream" (զուգերգ Ջանեթ Ջեքսոնի հետ)
"Childhood" ("Free Willy 2"-ից)
"You Are Not Alone"
"Earth Song"
"They Don’t Care About Us"
"Stranger in Moscow"
"Blood on the Dance Floor" (Refugee Camp Mix)
"Brace Yourself"


== Սերտեֆիկացիա ==


== Աղբյուրներ ==
Քրիսթոֆեր Պիսարիդես

Քրիսթոֆեր Պիսարիդես (հուն․՝ Χριστόφορος Αντωνίου Πισσαρίδης, փետրվարի 20, 1948(1948-02-20), Նիկոսիա, Նիկոսիայի շրջան, Կիպրոս), հույն-բրիտանացի ականավոր տնտեսագետ, Նոբելյան մրցանակի դափնեկիր՝ որոնողական համակարգերով շուկաների հետազոտման համար (2010)։ Ներկայումս (2014) Լոնդոնի տնտեսագիտական դպրոցում ղեկավարում է տնտեսագիտության ամբիոնը։ Գիտական աշխատանքները վերաբերվում են մակրոտնտեսագիտությանը, մասնավորապես՝ աշխատանքի տնտեսագիտությանը և քաղաքատնտեսությանը։ Աստանայի տնտեսագիտական 5-րդ ֆորումի մասնակից, մասնակցել է «Նոր Ղազախստան» թեմայով բանավեճերին։ 2012 թվականի մարտին ստացել է Եվրասիայի՝ գիտնականների տնտեսագիտական ակումբի պատվավոր պրոֆեսորի կոչում։


== Կենսագրություն ==
1970 թվականին Էսեքսի համալսարանում ստացել է տնտեսագիտության բակալավրի աստիճան, իսկ 1971 թվականին՝ մագիստրոսի աստիճան։ Արդյունքում, աշխատանքի է անցել Լոնդոնի տնտեսագիտական դպրոցում, որտեղ 1973 թվականին ստացել է դոկտորի աստիճան՝ մաթեմատիկոս-տնտեսագետ Միտիո Մորիսիմի ղեկավարությամբ։ 1976 թվականից Լոնդոնի տնտեսագիտական դպրոցի մակրոտնտեսագիտության հետազոտական ծրագրերի ղեկավարն է։
Ներկայումս (2014) ղեկավարում է տնտեսագիտական ֆակուլտետի տնտեսագիտության ամբիոնը, ինչպես նաև Տնտեսագիտական ցուցանիշերի ուսումնասիրման կենտրոնի հետազոտական ծրագրերի տնօրենն է։


== Մրցանակներ և կոչումներ ==
Աշխատանքի տնտեսագիտության ինստիտուտի մրցանակ (Դեյլ Մորթենսենի հետ, 2005)
Բրիտանական ակադեմիայի անդամ
Էկոնոմետրիկ միության անդամ
Նոբելյան մրցանակ տնտեսագիտության բնագավառում՝ Փիթեր Դայմոնդի և Դեյլ Մորթենսենի հետ՝ որոնողական համակարգերով շուկաների հետազոտման համար
Հոբելյանական մեդալ «Ղազախստանի Հանրապետության անկախության 20 տարի» (2012)


== Աշխատություններ ==
Job Matchings with State Employment Agencies and Random Search (1979)
Short-Run Equilibrium Dynamics of Unemployment Vacancies, and Real Wages (1985)
Unemployment and Vacancies in Britain (1986)
Job Creation and Job Destruction in the Theory of Unemployment (1994)
Equilibrium Unemployment Theory (2000)
Structural Change in a Multi-Sector Model of Growth


== Ծանոթագրություններ ==


== Արտաքին հղումներ ==
Քրիսթոֆեր Պիսարիդեսի անձնական էջը Archived 2014-07-01 at the Wayback Machine.
Լա Ալեշար

Լա Ալեշար (կատ.՝ L'Aleixar), մունիցիպալիտետ Կատալոնիայում։ Գտնցում է Տառագոնիա պրովինցիայում, Կատալոնիա ինքնավար համայքնի կազմում։
Տարածքը կազմում է 26,08 կմ²։ Բնակչությունը՝ 815 մարդ։


== Արտաքին հղումներ ==
Պաշտոնական էջ
Información general Archived 2008-03-20 at the Wayback Machine.
Թոմաս Չիպենդեյլ

Թոմաս Չիպենդեյլ (անգլ.՝ Thomas Chippendale, հունիսի 5, 1718(1718-06-05), Օթլի, Սիթի օֆ Լիդս, Արևմտյան Յորքշիր, Միացյալ Թագավորություն - նոյեմբերի 13, 1779(1779-11-13), Լոնդոն, Մեծ Բրիտանիայի թագավորություն), ռոկոկո և վաղ կլասիցիզմի ժամանակաշրջանի անգլիական կահույքի արվեստի խոշորագույն վարպետ։ Վարպետի՝ կարմիր ծառից պատրաստած կահույքն առանձնանում էր ձևերի ռացիոնալությամբ, առարկայի կառուցվածքի պարզությամբ և ձևավորման նրբագեղությամբ։


== Կենսագրություն ==
Կարմրափայտագործի որդին՝ Չիպենդեյլը, ևս նախընտրում էր աշխատել կարմիր փայտի հետ (ողորկված և չներկված)։ 1752 թվականին նա Լոնդոնում բացում է սեփական արհեստանոցը, մոտավորապես 20 աշխատող է վարձում և սկսում է կատարելագործել կահույքի արդեն առկա ձևերը՝ ընդգծելով նրանց կառուցվածքները և գործառույթները տարատեսակ ժապավենային զարդաքանդակներով։ Նա նաև չի հեռանում չինական և գոթական մոտիվներից։
1754 թվականին թողարկվում է Չիպենդեյլի դասական աշխատությունը, որը կրում է «Ազնվականի և կարմրափայտագործի ուղեցույց» անվանումը (անգլ. Gentleman and Cabinet Maker’s Director), որտեղ ներկայացված են 200 պղնձե խոյակներ, ավելի քան 375 կտոր կահույքի պատկերներ։ Գիրքը թողարկվել է ևս երկու անգամ՝ 1759 և 1762 թվականներին։
1760-ական թվականներին Ռոբերտ Ադամի ազդեցությամբ՝ Թոմասն անցնում է առավել ֆունկցիոնալ ձևերի, որոնք առանձնանում էին կլասիցիզմի էսթետիկայի ազդեցությամբ, մասնավորապես՝ մշակում է ներսույթներ և կահավորում է Լիդսի մոտ գտնվող Հարվուդի պալատը։ Կյանքի վերջում դադարում է գործեր կատարելուց՝ փոխանցելով արհեստանոցի կառավարումը իր անունը կրող որդուն։


== Չիպենդեյլի հիշատակ ==
Համաձայն քաղաքային առասպելի՝ Դիսնեյի «Չիպ և Դեյլ» մուլտֆիլմի հերոսների անունները ծնվել են հենց Թոմաս Չիպենդեյլի ազգանունից։ Անգլերեն մուլտսերիալի անունը հնչում է «Չիպ էնդ Դեյլ»։
Թոմաս Չիպենդեյլի պատվին է անվանվել Rosa 'Chippendale' վարդի տեսակը։
		
		


== Ծանոթագրություններ ==


== Գրականություն ==
Раппе Т. В. Западноевропейское прикладное искусство XVI—XVIII веков (West European applied arts in the 16th-18th centuries): из собрания Эрмитажа. — СПб., Славия, 1996. С. 142
Раппе Т. В. Мебель Томаса Чиппендейла // Декоративное искусство СССР, № 2, 1980. С. 34


== Արտաքին հղումներ ==
Թ. Չիպենդեյլ «Ազնվականի և կարմրափայտագործի ուղեցույց» — տեքստը և ձևավորումը օնլայն
Չիպենդեյլյան միության կայք Archived 2007-09-28 at the Wayback Machine.
Տեիլմա (գյուղ, Յիգևա շրջան)

Անվան այլ կիրառումների համար տե՛ս՝ ՏեիլմաՏեիլմա (էստ․՝ Teilma), գյուղ Էստոնիայի Յիգևամաա նահանգի Յիգևա շրջանում։
2011 թվականի տվյալներով գյուղում բնակվում էր 58 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Սովետսկայա Լատվիա

«Սովետսկայա Լատվիա» (ռուս.՝ Советская Латвия - «Խորհրդային Լատվիա»), խորհրդային շրջանի ռուսալեզու թերթ Լատվիական ԽՍՀ-ում։ Հանդիսացել է Լատվիայի կոմկուսի ԿԿ, Լատվիայի ԽՍՀ Գերագույն խորհրդի և մինիստրների խորհրդի օրգանը (ռուսական)։ Առաջին համարը լույս է տեսել 1940 թվականին, մայրաքաղաք Ռիգայում, «Պրոլետարսկայա պրավդա» անվանմամբ։ 1941 — 1944 թվականներին չի հրապարակվել։ 1944-1991 թվականներին  կոչվել է «Սովետսկայա Լատվիա»։ 
Լուծարվել է Լատվիայի Հանրապետության Գերագույն խորհրդի՝ Կոմունիստական ​​կուսակցության գործունեությունն արգելելու հետ կապված որոշմամբ։


== Ծանոթագրություններ ==

Կաղապար:Լատվիա-անավարտ
Չինգիս (գյուղ, Օրդինսկի շրջան)

Չինգիս (ռուս.՝ Чингис), գյուղ Ռուսաստանի Նովոսիբիրսկի մարզի Օրդինսկի շրջանի կազմում։
Բնակչությունը 2010 թվականին գրանցված տվյալներով կազմում էր 608 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Բեքթաշյան միաբանություն

Բեքթաշյան միաբանություն (ալբ․՝ Tarikati Bektashi; թուրքերեն՝ Bektaşi Tarîkatı), ամբողջական անվանում՝ Շիա իմամի ալևի-բեքթաշի թարիքահ, 1501 թվականին Բալըմ Սուլթանի կողմից հիմնադրված և 13-րդ դարի Խորասանից ալևի վալիի (սրբի) Հաջի Բեքթաշ Վալիի պատվին անվանակոչված սուֆիական դերվիշական միաբանություն (թարիքաթ) Միաբանության կենտրոնը գտնվում է Ալբանիայի մայրաքաղաք Տիրանայում։ Այժմ միաբանության կողմնակիցները լայնորեն տարածված են ողջ Անատոլիայով և Բալկաններում, իսկ ժամանակին միաբանությունը առավել ուժեղ էր Ալբանիայում, Բուլղարիայում և օսմանյան ժամանակաշրջանի Էպիրուսի, Կրետեի կղզու և Մակեդոնիայի հույն մուսուլմանների մոտ։ Այնուամենայնիվ, Բեքթաշյան միաբանությունը այնքան էլ չի գրավել Բոսնիայի մուսուլմաններին, որոնք ավելի շատ ձգտում էին դեպի ավելի զանգվածային սուննի միաբանություններ, ինչպիսիք են Նակշբանդիան և Կադրիյան։ Միաբանության պաշտոնական գաղափարախոսությունն է  բեքթաշիականությունը (թուրքերեն՝ Bektaşilik):


== Արտաքին հղումներ ==
The Bektashi Order of Dervishes


== Ծանոթագրություններ ==

Կաղապար:Իսլամական աստվածաբանություն
Կաղապար:ԱստվաԱբանություն
Կաղապար:Islam topics
Տիգրան Կարապետյան (պետական գործիչ)

Տիգրան Կարապետյան (փետրվարի 10, 1981(1981-02-10), Գորիս, Հայկական ԽՍՀ, ԽՍՀՄ),  ՀՀ ԱԺ 7-րդ գումարման պատգամավոր։


== Կենսագրական տվյալներ ==
Ծնվել է 1981 թվականի փետրվարի 10-ին Գորիսում։ 2002 թվականին ավարտել է Երևանի պետական համալսարանի տնտեսագիտության ֆակուլտետը։ 2006 թվականին ավարտել է նույն ֆակուլտետի մագիստրատուրան։ 2003-2006 թվականներին աշխատել է «Գորիսի գամմա» ՓԲԸ-ում՝ որպես ապրանքագետ, 2006-2008 թվականներին որպես փոխտնօրեն, 2008-2019 թվականներին՝ գործադիր տնօրեն։ 2005-2008 թվականնեին եղել է Գորիսի ավագանու անդամ։ 2011 թվականից դարձել է  Սյունիքի առևտրաարդյունաբերական պալատի նախագահ։ 


=== Ընտանիք ===
Ամուսնացած է, ունի երկու տղա, մեկ աղջիկ։


== Քաղաքական գործունեություն ==
2018 թվականի դեկտեմբերի 9-ին ընտրվել է ԱԺ պատգամավոր՝ «Իմ քայլը» կուսակցությունների դաշինքի թիվ 12 ընտրատարածքի տարածքային ընտրական ցուցակով։


== Ծանոթագրություններ ==
Պատրիկներ

Պատրիկներ (լատ.՝ patricii, pater՝ հայր), Հին Հռոմում սկզբնապես, հավանաբար, տոհմական համայնքի մեջ մտնող ամբողջ բնիկ բնակչությունը, որը կազմում էր հռոմեացի ժողովուրդը և հակադրվում էր պլեբեյներին․ տոհմական համայնքից երևելի ընտանիքների առանձնանալուց հետո՝ տոհմական ազնվականությունը։ Մեր թվարկությունից առաջ VI դարի վերջից, պետության առաջացման ժամանակաշրջանում, պատրիկները վերածվել են Հռոմեական հանրապետության տիրապետող դասակարգ-խավի․ նրանց հզորության տնտեսական հիմքը հասարակական հողից (ager publicus) օգտվելու բացառիկ իրավունքն էր։ Պլեբեյներին հռոմեացի ժողովրդի կազմի մեջ ներառնելուց, նրանց իրավունքները պատրիկների իրավունքներին հավասարեցնելուց (մ․ թ․ ա․ III դ․ սկիզբ) հետո, պատրիկների և պլեբեյների վերնախավերի միաձուլումից առաջացել է նոբիլիտետը։ Կայսրության ժամանակաշրջանում ձևավորվել է նոր պատրիկություն և կազմել ծերակուտական խավի արտոնյալ մասը, նրա մեջ ներգրավվել են կայսեր առաջ քաշած անձնավորությունները։
Հայոց ցեղասպանության խաչքար (Կլամար)

Անվան այլ կիրառումների համար տե՛ս՝ Հայոց ցեղասպանության խաչքար (այլ կիրառումներ)Հայոց ցեղասպանության խաչքար, խաչքար Ֆրանսիայի հայաշատ Կլամար քաղաքում։


== Պատմություն ==
Իսի Լե Մուլինո քաղաքի հարակից հայաշատ Կլամար քաղաքում Հայոց ցեղասպանության զոհերին նվիրված խաչքարը տեղադրվել է 1993 թվականին։ Խաչքարը տեղադրվել է «Հայոց ցեղասպանության զոհերի» հրապարակ կոչվող տարածքում։


== Ծանոթագրություններ ==
Լուի Ստեֆան Սեն Լորան

Լուի Ստեֆան Սեն Լորան, մկրտվել է որպես Լուի Էտյեն (ֆր.՝ Louis Stephen Saint-Laurent, Louis-Étienne, փետրվարի 1, 1882(1882-02-01)[…], Compton, Քոաթիքաք տարածաշրջանային շրջան-մունիցիպալիտետ, Էստրի, Քվեբեկ, Կանադա - հուլիսի 25, 1973(1973-07-25)[…], Քվեբեկ քաղաք, Կանադա),  Կանադայի 12-րդ վարչապետ, փաստաբան։


== Կենսագրություն ==
Լուի Էտյեն ֆրանկոկանադացի Ժան Բատիստ Մոիսի և իռալանդական ծագում ունեցող Մերիան Բրոդերիկի ընտանիքում։  1902 թվականին Շերբրուկում  ավարտել է  Սենտ Չարլզի ճեմարանը , իսկ 1905 թվականին՝ Լավալի համալսարանը։ 1908 թվականին ամուսնացել է Ժանե Ռենոյի հետ (1886-1966), որի հետ համատեղ կյանքում ծնվել է երկու որդի և երեք դուստր։ 1914 թվականին դարձել է Լավալի համալսարանի իրավունքի պրոֆեսոր։


=== Քաղաքական գործունեություն ===
1942 թվականին Սեն Լորանն ընտրվել է Կանադայի Լիբերալ կուսակցության կողմից, 1941 թվականից մինչև 1946 թվականները եղել է արդարադատության նախարար, իսկ 1946 թվականից մինչև 1948 թվականը՝ արտաքին գործերի նախարար։  Ներկայացրել է Կանադան 1944 թվականին Դումբարտոն Օքսի կոնֆերանսի, իսկ 1945 թվականին Սան Ֆրանցիսկոյի կոնֆերանսի ժամանակ։ Մասնակցել է Միավորված Ազգերի Կազմակերպության կանոնադրության մշակմանը։ 
1948 թվականին զբաղեցրել է վարչապետի պաշտոնը։ 1949 թվականին Լիբերալ կուսակցությունը Սեն Լորանի գլխավորությամբ հաղթել է դաշնային ընտրություններում։ 

Աջակցել է 1949 թվականին ՆԱՏՕ-ի ստեղծմանը։
1949 թվականին Կանադային է միացրել Նյուֆաունդլենդ և Լաբրադոր նահանգը։
1949 թվականին կառուցել է Տրանսկանադյան մայրուղին։
Աջակցել է ՄԱԿ-ի դիրքորոշմանը Կորեական պատերազմի ժամանակ։
1954 թվականին կառուցել է Սուրբ Լավրենտիոսի ծովային ճանապարհը (անգլ. Saint Lawrence Seaway)։
1954 թվականին կառուցել է Տրանսկանադական խողովակաշարը (անգլ․ TransCanada pipeline) Ալբերտա, Սասկաչևան, Մանիտոբա, Օնտարիո և Քվեբեկ նահանգներում։
Ցուցաբերել է դիվանագիտական օգնություն 1956 թվականին Սուեզի ճգնաժամի ժամանակ։
Կանադայի Հյուպատոսների Խորհուրդ (անգլ. Canada Council for the Arts)
Սոցիալական ծախսերի բարձրացում
Հավասարողական հաշիվ (անգլ. Equalization payments), դաշնային բյուջեից «համահարթեցման վճարումների» համակարգ է՝ հօգուտ աղքատ մարզերի։ Ստեղծվել է համազգային եկամուտների մակարդակը պահպանելու նպատակով։1957 թվականի դաշնային ընտրություններում Լիբերալ կուսակցության պարտությունից հետո լքել է վարչապետի պաշտոնը։ 1958 թվականին հեռացել է կուսակցության առաջնորդի պաշտոնից և վերադարձել փաստաբանական աշխատանքի։


== Արտաքին հղումներ ==
CBC Digital Archives – Uncle Louis and Canada's Golden Age
Louis St. Laurent's Grave
Վեսկիդ Նիչավոժ

Վեսկիդ Նիչավոժ (ռուս.՝ Веськыд-Ничавож), գետ Ռուսաստանում, հոսում է Կոմի Հանրապետությունում։ Գետաբերանը գտնվում է Յորսա գետի ձախ ափին՝ 12 կմ հեռավորության վրա։ Գետի երկարությունը կազմում է 14 կմ։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Պեչորա, գետի ենթաավազանը՝ Պեչորա գետի ավազաների վտակները մինչև թափվելը ստորին Ուսա, գետի գետային ավազանը Պեչորա։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ — 03050300112103000074758
Կոդը ըստ հիդրոլոգիական հետազոտության (ՌԴ) — 103007475
Ավազանի կոդը — 03.05.03.001
Ծավալի համարը ըստ ՌԴ-ի — 03
Թողարկումը ըստ ՌԴ-ի — 0


== Ծանոթագրություններ ==
Ծեբելդա

Ծեբելդա կամ Ծաբալ (աբխազ.` Ҵабал, վրաց.` წებელდა), գյուղ Աբխազիայի Գուլրիփշի շրջանում, Կոդոր գետի ափին, Գուլրիփշից 23 կմ հյուսիս-արևելք։ Գտնվում է ծովի մակարդակից 450 մ բարձրության վրա։


== Բնակչությունը ==
1989 թվականի տվյալների համաձայն, գյուղն ուներ 619 բնակիչ, չնայած գյուղական խորհրդի ողջ տարածքում բնակվում էր 3558 մարդ։ Ներկայումս գյուղի բնակչության զգալի մեծամասնությունը հայեր են։ 2003 թվականին հայերը կազմում էին Ծաբալի բնակչության 52,2%-ը, իսկ աբխազները` 27,2%-ը։
2011 թվականի հաշվառումների տվյալներով, գյուղն ուներ 165 բնակիչ, որից 134 (81,2%) - հայեր, 17 (10,3%) - հույներ, 7 (4,2%) - վրացիներ, 4 (2,4%) - ռուսներ և 3 (1,8%) - աբխազներ։
Ծաբալը տարածքային առումով, Գուլրիփշի շրջանի ամենամեծ գյուղն է, նրա տարածքով է անցնում Սուխումի ռազմական ճանապարհը։
Ծեբելդայում է ծնվել ՀՀ ԳԱԱ ակադեմիկոս Միսակ Մելքոնյանը։


== Ծանոթագրություններ ==
Բամբակ (ֆիլմ)

Անվան այլ կիրառումների համար տե՛ս՝ Բամբակ (այլ կիրառումներ)Բամբակ, 1930 թվականին Հայֆիլմ կինոստուդիայի նկարահանած վավերագրական ֆիլմ։


= Սյուժե =
Ֆիլմում ցուցադրված են առանձին աշխատանքային պահեր Երևանի բամբակազտիչ գործարանում։


= Հղումներ =
«Բամբակ» ֆիլմը «Հայկական կինո» կայքում Archived 2016-05-12 at the Wayback Machine.
Բանյո (Օ-դը-Սեն)

Անվան այլ կիրառումների համար տե՛ս՝ Բանյո (այլ կիրառումներ)Բանյո (ֆր.՝ Bagneux), քաղաք և կոմունա Ֆրանսիայի Փարիզ քաղաքի Օ-դը-Սեն դեպարտամենտում։ Համարվում է Անտոնի շրջանի վարչական կենտրոնը և Բանյո կանտոն։ Կենտրոնի բարձրությունը կազմում է 55 մետր։


== Բնակչություն ==
Կոմունայի բնակչությունը ըստ 2009 թվականի տվյալների կազմում է 38 495 մարդ։ Նույն թվականի դրությամբ բնակչության խտությունը հավասար է 9 187 մարդ/կմ²։


== Աշխարհագրական դիրք ==
Բանյոն գտնվում է Փարիզի հարավում։


== Քույր քաղաքներ ==
 Վանաձոր, Հայաստան
 Գրան-Բուր, Գվադելուպա
 Նիթ Փորթ Թալբոթ, Մեծ Բրիտանիա
 Թուրին, Իտալիա


== Հայտնի մարդիկ ==
Քաղաքում է մահացել ֆրանսիացի ճարտարապետ, գրաֆիկ, գրքերի նկարիչ Էթենն Այդուն։


== Արտաքին հղումներ ==
Քաղաքի պաշտոնական կայք


== Ծանոթագրություններ ==
Ատելեկտազ

Ատելեկտազ (հուն․՝ ατελης - ոչ լրիվ֊ + հուն․՝ εχτασις - ձգում), ամբողջ թոքի կամ նրա մի հատվածի ախտաբանական վիճակ, երբ թոքաբշտերից օդի դուրս գալու հետևանքով նրա պատերը կուչ են գալիս։


== Տեսակներ ==

Ատելեկտազ լինում է՝

բնածին՝ մեռած ծնված կամ մակերեսորեն շնչող անկենսունակ նորածինների մոտ,
ձեռքբերովի, որն առաջ է գալիս թոքի հյուսվածքի վրա արտաքինից կատարվող ճնշումից (թոքամզի խոռոչում կուտակված հեղուկի կամ խոշոր ուռուցքների դեպքում), բրոնխների լուսանցքը օտար մարմնով, արյան մակարդուկով, ուռուցքով խցանվելու պնևմաթորաքսի հետևանքով։


== Բուժում ==
Բուժումը՝ ատելեկտազ առաջացնող հիմնական պատճառի վերացում։
Աստերոիդների ցանկ (326601-326700)

Աստերոիդների ցանկ (326501-326600)  • Աստերոիդների ցանկ  • Աստերոիդների ցանկ (326701-326800)
 Աստերոիդների ցանկ (326501-326600)  • Աստերոիդների ցանկ  • Աստերոիդների ցանկ (326701-326800)
Նորմալացում

Նորմալացում, 1․ մեքենաշինության մեջ ստանդարտացման աշխատանքների որոշ տեսակներ։ 2․ Պողպատի ջերմամշակում, որի ժամանակ այն տաքացվում է մինչև կրիտիկական կետից բարձր ջերմաստիճանը (մոտավորապես 750—950 °C), պահվում այդ ջերմաստիճանում, ապա՝ հովացվում օդում։ Նորմալացում բարձրացնում է պողպատի մեխանիկական հատկությունները, ինչպես նաև լավացնում կտրումով պողպատի մշակվելիությունը։
Լիսովա Բուդա

Լիսովա Բուդա (ռուս.՝ Лисова Буда), գյուղ Ռուսաստանի, Սմոլենսկի մարզի Մոնաստիրշչինսկի շրջանի կազմում։
Բնակչությունը 2007 թվականին գրանցված տվյալներով կազմում էր 0 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Զավեն Ա Մանազկերտցի

Զավեն Ա Մանազկերտցի (գրաբ.՝ Զաւեն Մանազկերտցի, նաև՝ Զավեն Ա Աղբիանոսյան, 4-րդ դար, Մանազկերտ, Ապահունիք, Տուրուբերան, Մեծ Հայք - 381, Մանազկերտ, Ապահունիք, Տուրուբերան, Մեծ Հայք), հայ հոգևորական գործիչ, Ամենայն Հայոց կաթողիկոս (377-381), Մանազկերտի եպիսկոպոս (373-377)։ Սերվում է Աղբիանոսյանների տոհմից։ 


== Կենսագրություն ==
Ծննդյան թվականն անհայտ է։ Ծնվել է Տուրուբերան աշխարհի Ապահունիք գավառի Մանազկերտ քաղաքում, սերվում է Աղբիանոսյանների տոհմից, եղբայրն է՝ Ասպուրակես Մանազկերտցին։ Նախապես եղել է Մանազկերտի եպիսկոպոսը (373-377)` հաջորդելով Ամենայն Հայոց կաթողիկոս ընտրված իր ազգական Շահակ Ա Մանազկերտցուն։ 377 թվականին ընտրվել է Ամենայն Հայոց կաթողիկոս և հաջորդել Շահակ Ա-ին։ Մահացել է 381 թվականին։ Կաթողիկոսական գահին Զավեն Ա Մանազկերտցուն հաջորդել է եղբայրը՝ Ասպուրակես Ա Մանազկերտցին։
Անանուն վարքագիրը Զավեն Ա Մանազկերտցուն անվանում է «առաքինահրաշ վարուք պայծառացեալ» գործիչ՝ առանց նրա գործունեության մասին որոշակի տեղեկություններ հայտնելու։


== Ծանոթագրություններ ==
Ջուդիթ Միլլեր

Ջուդիթ Միլլեր (անգլ.՝ Judith Miller, հունվարի 2, 1948(1948-01-02), Նյու Յորք, Նյու Յորք, ԱՄՆ), ամերիկացի լրագրող, ավելի քան 25 տարի աշխատել է New York Times թերթում։ Պարբերականում աշխատելու ընթացքում եղել է ամենաազդեցիկ և իշխանության բարձրագույն օղակներում հայտնվող լրագրողներից մեկը։ 2002 թվականին մի խումբ գործընկերների հետ միասին նրան շնորհվել է Պուլիցերյան մրցանակ՝ գլոբալ ահաբեկչության վերաբերյալ հոդվածների համար։
Միլլերի հոդվածները իրաքյան զանգվածային ոչնչացման զենքերի արտադրության վերաբերյալ, որոնք նա տպագրել է 2003 թվականին` Իրաքի պատերազմից առաջ և հետո, հասարակության մեջ բուռն բանավեճեր են առաջացրել։ Նրա ներգրավվածությունը Կենտրոնական հետախուզական վարչության գործակալ Վալերի Փլեյմի անձի բացահայտմանը, որը աշխատում էր գաղտնի կերպով, նրան առավել հայտնի է դարձրել ԶԼՄ-ներում։


== Կենսագրություն և կարիերա ==
Ջուդիթ Միլլերը ծնվել է Նյու Յորքում։ Նրա հայրը հրեա էր, մայրը՝ իռլանդացի կաթոլիկ։ Միլլերի մանկությունն անցել է Մայամիում և Լոս Անջելեսում, որտեղ նա ավարտել է Հոլիվուդի ավագ դպրոցը։
Նրա հայրը՝ Բիլլ Միլլերը, Նյու Ջերսիում, իսկ ավելի ուշ՝ Լաս Վեգասում, գիշերային հայտնի ակումբի սեփականատեր էր։
Ջուդիթ Միլլերը հաճախել է Օհայոյի համալսարան։
2005 թվականին նա երեք ամիս անցկացրել է բանտում այն բանից հետո, երբ հրաժարվել է Վալերի Փլեյմի գործով իր տեղեկատվության աղբյուրը հաղորդել ամերիկյան դատարանին։


== Փաստեր ==
Ջուդիթ Միլլերի հետ տեղի ունեցած իրական իրադարձությունների հիման վրա 2008 թվականին նկարահանվել է «Ոչինչ` բացի ճշմարտությունից» ֆիլմը։ Սակայն ըստ ֆիլմի սյուժեի՝ ԿՀՎ-ի գործակալի ինքնությունը, որն աշխատում էր քողարկման տակ, բացահայտում է լրագրողուհին, որը հետագայում դատարանին հայտնել չցանկանալու համար հայտնվում է բանտում։ Իրականում ԿՀՎ գործակալի ինքնությունը բացահայտել է լրագրող Ռոբերտ Նովակը։
Ջուդիթ Միլլերը նաև հայտնվում է «Վտանգավոր հետաքննություն» ֆիլմում, որտեղ օգտագործվում են հատվածներ նրա իրական հարցազրույցներից
Նա չորս գրքերի հեղինակ է, որոնցից երկուսը դարձել են բեսթսելլեր։


== Ծանոթագրություններ ==


== Արտաքին հղումներ ==
Պաշտոնական կայք
Յանկի

Յանկի (անգլ.՝ yankee), մականուն, որ սկզբնապես (18-րդ դարից) տրվել է Նոր Անգլիա (ԱՄՆ) նահանգում ծնված և այնտեղ բնակվող ամերիկացիներին։ Հյուսիսային Ամերիկայում անկախության պատերազմի ժամանակ (1775-1783) անգլիացի զինվորները յանկի են կոչել ապստամբ գաղութաբնակներին։ 1861-1865 թվականների քաղաքացիական պատերազմի ժամանակներից հյուսիսային նահանգների բնակիչների մականունն էր, իսկ ավելի ուշ յանկի են անվանել բոլոր ամերիկացիներին։
Ֆաբրիչնի (այլ կիրառումներ)

Ֆաբրիչնի, կարող է վերաբերել՝

Ֆաբրիչնի - ավան Ուկրաինայի Լուգանսկի մարզի Լուտուգինոյի շրջանում
Ֆաբրիչնի - գյուղ Ռուսաստանի Պրիմորիեի երկրամասի Կավալերովսկի շրջանի կազմում
Բոգդանովկա (գյուղ, Բերդիչևի շրջան)

Անվան այլ կիրառումների համար տե՛ս՝ ԲոգդանովկաԲոգդանովկա (ուկրաիներեն՝ Богданівка), գյուղ Ուկրաինայի Ժիտոմիրի մարզի Բերդիչևի շրջանում։ Հիմնադրվել է 1755 թվականին։
2001 թվականի տվյալներով Բոգդանովկա գյուղում բնակվում էր 32 մարդ։ Բնակավայրը զբաղեցնում է 0,11 կմ² տարածք։ Բնակչության խտությունը կազմում էր 290,91 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Սան Չիպրիանո Պիչենտինո

Սան Չիպրիանո Պիչենտինո (իտալերեն՝ San Cipriano Picentino), կոմունա Իտալիայում։ Գտնվում է Կամպանիա մարզում՝ Սալեռնո գավառում։ Բնակչությունը կազմում է 5974 մարդ, բնակչության խտությունը կազմում է 351 մարդ/կմ²։ Զբաղեցնում է 17 կմ² մակերես։ Փոստային ինդեքս՝ 84099, հեռախոսային կոդ՝ 089։


== Արտաքին հղումներ ==
http://www.sanciprianopicentino.net Archived 2017-09-12 at the Wayback Machine.


== Ծանոթագրություններ ==
Ալեքսեյ Գորելկին

Ալեքսեյ Վիկտորովիչ Գորելկին (նոյեմբերի 8, 1983(1983-11-08), Չելյաբինսկ, ԽՍՀՄ), ռուս ֆուտբոլիստ, կիսապաշտպան։


== Կարիերա ==
Պրոֆեսիոնալ կարիերան սկսել է 2002 թվականին Չելյաբինսկի երկրորդ դիվիզիոնի «Զենիթ» ակումբում։ 2006 թվականին տեղափոխվել է Նովոտրոիցկոեի «Նոստա» ակումբ, որի հետ նորամուտային մրցաշրջանում դուրս է եկել Առաջին դիվիզիոն, սակայն շուտով տեղափոխվել է Իժևսկի «ՍՕՅՈՒԶ-Գազպրոմ» ակումբ։ 2009 թվականին հանդես է եկել Ղազախստանի  «Կիզիլժար» (Պետրոպավլովսկ) ակումբում, որի կազմում առաջնության ընթացքում անցկացրել է 14 խաղ։ 2009 թվականի ամռանը նորից դարձել է «Չելյաբինսկի» ֆուտբոլիստ։


== Ծանոթագրություններ ==


== Արտաքին հղումներ ==
Պրոֆիլը transfermarkt.com կայքում(անգլ.)
Ֆուտբոլիստի էջը FootballFacts.ru կայքում
Ժամանակակից արվեստի թանգարան (Նյու Յորք)

Ժամանակակից արվեստի թանգարան (անգլ.՝ Museum of Modern Art, կրճատ` MoMA), ժամանակակից արվեստի առաջին թանգարաններից մեկը։ Ունենալով ընդգրկուն հավաքածու` նմանատիպ շատ թանգարանների համար չափանիշ է հանդիսանում։ ԱՄՆ-ի` այցելուների թվով երրորդ թանգարանն է, մտնում է աշխարհի ամենաբարձր հաճախելիություն ունեցող թանգարանների 20-յակի մեջ։ 2013 թվականին թանգարան է այցելել 3.066.337 մարդ։ Նյու Յորքի տեսարժան վայրերից է։


== Պատմություն ==
Թանգարանը հիմնադրվել է 1928 թվականին Մանհեթենի գրասենյակային տարածքների վեց սրահներում Ռոքֆելլերների ընտանիքի աջակցությամբ։ Թանգարանի առաջին տնօրենը եղել է արվեստագետ Ալֆրեդ Բարրը։
Թանգարանի հավաքածուի մեջ են մտնում այնպիսի ստեղծագործություններ, առանց որոնց դժվար է պատկերացնել 20-րդ դարի արվեստը։ Այդպիսիք են Վան Գոգի «Աստղալից գիշեր», Անրի Մատիսի «Պար», Պաբլո Պիկասսոյի «Ավինյոնի աղջիկները», Սալվադոր Դալիի «Հիշողության հարատևություն», Բրինկուշիի «Թռչունը տարածության մեջ» գործերը։
Թանգարանի ներկայիս շենքի շինարարությունը սկսվել է 1939 թվականին։ 1950-ական թվականներին այն ինտերնացիոնալ ոճով վերակառուցել է Ֆիլիպ Ջոնսոնը։ 1980-ական և 2000-ական թվականների վերանորոգումների արդյունքում թանգարանի մակերեսը մեծացել է մի քանի անգամ։
1947 թվականին թանգարանը պայմանագիր է կնքել Նյու Յորքի Մետրոպոլիտեն թանգարանի հետ, որի համաձայն` արվեստի գործերը, որոնք ժամանակակից արվեստից անցնում են դասականի մեջ, անցնում են Մետրոպոլիտեն թանգարանին։ Եթե վեց տարի հետո պայմանագիրը չչեղարկվեր, ապա Ժամանակակից արվեստի թանգարանը կկորցներ իր հավաքածուի բազմաթիվ գործեր, որոնք վերածված կլինեին ժամանակակից արվեստի դասական գործերի։


== Նմուշներ թանգարանի հավաքածուից ==

		
		
		
		
		
		
		


== Ծանոթագրություններ ==


== Արտաքին հղումներ ==
Պաշտոնական կայք
Վիքիպահեստում կան Նյու Յորքի Ժամանակակից արվեստի թանգարան թեմայով մեդիաֆայլեր
Վեռիոռամիիսա

Վեռիոռամիիսա (էստ․՝ Verioramõisa), գյուղ Էստոնիայի Պիլվամաա նահանգի Վեռիոռա շրջանում։
2011 թվականի տվյալներով գյուղում բնակվում էր 64 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Հանուշ Վիհան

Հանուշ Վիհան (չեխ․՝ Hanuš Wihan, հունիսի 5, 1855(1855-06-05), Police nad Metují - մայիսի 1, 1920(1920-05-01), Նոր ավան, Պրահա, Չեխոսլովակիա), չեխ թավջութակահար։


== Կենսագրություն ==
Սովորել է Պրագայի կոնսերվատորիայում։ 1873 թվականից՝ Զալցբուրգի երաժշտության և բեմական արվեստի «Մոցարտեում» ակադեմիայի պրոֆեսոր։ Աշխատել է Բեռլինի, Զոնդերսհաուզենի, ինչպես նաև Մյունխենի պալատական կապելլաներում, նվագել է նաև կվարտետում։ 1888 թվականից՝ Պրագայի կոնսերվատորիայի թավջութակի և կամերային անսամբլի դասարանների պրոֆեսոր։ 1891 թվականին կազմակերպել է «Չեխական կվարտետը», ուր նվագել է մինչև 1913 թվականը։ Թավջութակի համար պիեսների, ռոմանսների հեղինակ է։ Հյուրախաղերով եղել է Ռուսաստանում (առաջին անգամ՝ 1894 թվականին)։ 1950 թվականին և 1955 թվականին Պրագայում անց են կացվել Վիհանի անվան միջազգային մրցույթներ։


== Ծանոթագրություններ ==
Հենրիկա Բեյեր

Հենրիկա  Սոֆյա  Մարիա  Բեյեր  (Բայեր) (անգլ.՝ Henryka Zofia Maria Beyer, ծննդյան անունը՝ Մինտեր, մարտի 7, 1782(1782-03-07), Շեցին, Պրուսիայի թագավորություն - նոյեմբերի 24, 1855(1855-11-24), Խշանուվ, Lesser Poland Voivodeship, Լեհաստան), գերմանացի նկարչուհի, ով ակտիվ գործունեություն է ծավալել Լեհաստանում։ Ճարտարապետ Վիլհելմ Հենրիկ Մինտերի կրտսեր քույրը։


== Կենսագրություն ==

Հենրիկա Բեյերը գեղարվեստական վարպետության դասեր է ստացել Շեցինում նկարիչ Պետեր Շմիդտի մոտ։ 1805 թվականին տեղափոխվում է Բեռլին, որտեղ գեղանկարչության ուսուցումը շարունակում է իր կտավներով և  ծաղկանկարներով հայտնի նկարիչ, Թագավորական ճենապակու մանուֆակտուրայի  տնօրեն Գոտֆրիդ Վիլհելմ Վոլկերի մոտ։ 1811 թվականին մշտական բնակության է մեկնում Վարշավա, որտեղ սովորում է նկարիչ-մանկավարժ, լեհական գեղանկարչության մեջ կլասիցիզմ խոշորագույն ներկայացուցիչ Անտոնի Բորոդովսկու մոտ։ 1813 թվականին Հենրիկա Բեյերն ամուսնանում է Յան Գոտլիբ Վիլհելմ Բայերի հետ (մահ. 1819), դրա հետ մեկտեղ լյութերականությունից անցնելով դեպի կալվինիզմի։ Ունեցել է երեք որդիներ, որոնցից կրտսերը, Կարոլ Բեյերը հետագայում դառնում է  «լեհական լուսանկարչության հայրը», դագերոտիպիստ, լուսանկարիչ և դրամագետ։
Վաղ այրիանալով և խնամքի տակ ունենալով երեք անչափահաս երեխաներ՝ Հենրիկա Բեյերը 1824 թվականին Վարշավայում բացում է գեղանկարչության և ուրվանկարի կանանց դպրոց, որը գոյատևում է մինչև 1833 թվականը։ Նկարում էր նատյուրմորտներ ծաղիկներով, մրգերով և սպասքով, հիմնականում ջրաներկ, ջերմ մուգ գուներանգներով։ Իր աշխատանքները ստորագրում էր Hka Beyer:
Հենրիկա Սոֆյա Մարիա Բեյերը մահացել է 1855 թվականի նոյեմբերի 24-ին լեհական Խշանու քաղաքում։


== Գրականություն ==
Polski Słownik Biograficzny, tom I, Kraków 1935.
Jadwiga i Eugeniusz Szulcowie, Cmentarz ewangelicko-reformowany w Warszawie, Warszawa 1989 (Hedwig and Eugene Szulcowie, Evangelical Reformed Cemetery in Warsaw, Warsaw, 1989).
Wladyslaw Janiszewski, in Polish Biographical Dictionary. T. 1 Krakow: Polish Academy of Learning - Main Ingredients in bookstores Gebethner and Wolff, 1935, p 478 Reprint: Department of National Theatre. Ossolińskich, Kraków 1989, ISBN 8304034840
Կալամբակի

Կալամբակի (հուն․՝ Καλαμπάκι ή Καλαμπάκιον), փոքր քաղաք Հունաստանում։ Արևելյան Մակեդոնիա և Թրակիա պերիֆերիայի Դրամա ծայրամասային միավորի Դոքսատոն համայնքի վարչական կենտրոնը։ Գտնվում է ծովի մակարդակից 60 մետր բարձրության վրա, Դրամայից 11 կմ հարավ և Աթենքից՝ 343 կմ հյուսիս։
Կալամբակին գտնվում է Պանգեոն լեռից և Իկոսիֆինիսի վանքից հյուսիս։
Միությունը ստեղծվել է 1919 թվականին (ՖԵԿ 251Α)։ Ըստ 2011 թվականի վիճակագրության՝ բնակչություն 3110 մարդ է։ Մակերեսը՝ 24,49 կմ²։ Բնակչությունը գերազանցապես զբաղվում է գյուղատնտեսությամբ։
Փոքրասիական աղետից և Հույն-թուրքական բնակչության փոխանակությունից հետո Կալամբակիում հաստատվել են Պոնտոսից, Արևելյան Թրակիայից  գաղթականները (գերազանցապես Կրիոներո գյուղից, այժմ՝ Սոուջակ), Կապադովկիայից՝ կարամանիլիդները։
Հունվարի 18–ին՝ Աթանաս Ալեքսանդրացիու հիշատակության օրը նշվում է «կուրբանի» տոնը, որը ուղեկցվում է զոհաբերություններով։
Մասլենիցայի երկուշաբթի օրը (Մաքուր երկուշաբթիից մեկ շաբաթ առաջ) անցկացվում է թրակիական «Կալոյերոս» («Καλόγερος») տոնը։


== Բնակչություն ==


== Ծանոթագրություններ ==
Վիլյամարտին

Վիլյամարտին (իսպ.՝ Villamartín), բնակավայր և համայնք Իսպանիայի հարավում՝ Անդալուսիայի մաս հանդիսացող Կադիս պրովինցիայի Սիեռա դե Կադիս շրջանում (կոմարկայում)։ Զբաղեցնում է 210 կմ² տարածք; 2010 թվականի տվյալներով բնակչության թվաքանակը եղել է 12 570։ Պրովինցիայի վարչական կենտրոնից՝ Կադիս քաղաքից հեռավորությունը 92 կիլոմետր է։ 


== Ժողովրդագրություն ==


== Պատմություն ==
Վիլյամարտինի տեղում ու շրջակայքում մարդիկ բնակություն են հաստատել դեռ նախապատմական ժամանակներում, ինչի վկայությունն են Ալբերտիի դոլմենը, նույնանուն ագարակում հայտնաբերված մեգալիթյան հուշարձանը։ 1994 թվականին այն բլրի գագաթին, որի վրա քաղաքն է, հայտնաբերվել է տարտեսյան ժամանակների հնավայր՝ հին հռոմեական վիլլաներով, որոնց հետագայում մի կարճ ժամանակ տիրացել են վեստգոթերը, այնուհետև՝ մուսուլմանները։
Միջնադարից պահպանվել էր Մատրերա ամրոցը, որը անտեսված, անխնամ թողնվելու պատճառով 2013 թվականին փլվեց։ Այդ ամրոցը Սևիլյայի թագավորության հարավային սահմանները ժամանակին պաշտպանել է  Գրանադայից արշավող մուսուլմաններից։
Ժամանակակից քաղաքը հիմնադրվել է 1503 թվականի փետրվարի 4-ին։ 2003 թվականին մեծ շուքով տոնվել է նրա հիմնադրման 500-րդ տարեդարձը։


== Անվանի բնակիչներ ==
Սերխիո Պաստրանա - մոտոարշավորդ


== Քույր քաղաքներ ==
 Բելգարդ, Ֆրանսիա


== Տես նաև ==
Մատրերայի ամրոց


== Ծանոթագրություններ ==


== Արտաքին հղումներ ==
Villamartín - Sistema de Información Multiterritorial de Andalucía
Panorámicas de Villamartín - Panorámicas de Villamartín
Պաշտոնական կայքէջ
Վիլյամարտինի համայնքապետարան
Վիլյամարտին
[2]
Տիպ (այլ կիրառումներ)

որևէ բանի ձև, տեսակ, որն ունի էական որակական հատկանիշներ,
ինչ–որ բանի նմուշ, մոդել,
ուսումնասիրվող իրականության անդամատման միավոր՝ տիպաբանության մեջ,
կարգաբանական (տաքսոնոմիական) կատեգորիա կամ դասակարգման միավոր՝ ւանդշաֆաագիւռության մեշ (լանդ–շաֆտի Տ․, տեղանքի Տ․) և այլ գիտություններում, որոնք ուսումնասիրում են բնական միջավայրի առանձին բաղադրամասերը՝ ռելիեֆի տիպ, կլիմայի տիպ, հողի տիպ, բուսականության տիպ․ են,
մարդ՝ օժտված բնորոշ հատկություններով, մարդկանց որևէ խմբի, մասնավորապես՝ դասի, դասակարգի, ազգի, դարաշրջանիցայտուն ներկայացուցիչ,
գրականության մեջ և արվեստ ու մ այնկերպարը, որն իր մեջ խտացնում է սոցիալ․ կոնկրետ հանրույթի, դասակարգի, խավի գիտակցությանը, աշխարհըմբռնմանը, հոգեբանությանը, կենցաղին ու կեցությանը բնորոշ հատկանիշների ամբողջությունը․ առավել բացառիկ ընդհարացում է, քան կերպարը (տես Կերպար գեղարվեստական)։ Գրական տիպերի զարգացումը պայմանավորված է հասարակական կյանքի զարգացումով։ Անտիկ և վաղ միջնադարյան գրկում (վեպ, էպոսի) հանդես է եկել որպես ժողովրդի հավաքական ուժի, հերոսության, դավանանքի, դասի ներկայացուցիչ։ Այն հետագա ձևավորում է ստացել հռոմեական գրականության մեջ (մ․ թ․ I–III դդ․), որտեղ մարդը հանդես է բերվել իբրև իր անձնական կյանքն ու ճակատագիրն ունեցող անհատ։ Վերածննդի դարաշրջանում Սերվանտեսը, Շեքսպիրը և այլ գրողներ ստեղծել ենհամամարդկային ընդհանրացումներ պարունակող տիպեր (Դոն Կիխոտ և Սանչո Պանսա, Օթելլո, Համլետ են)։ Հետագաժամանակներում ձևավորվող յուրաքանչյուր գեղարվեստական մեթոդ (կլասիցիզմ, ռոմանտիզմ, ռեալիզմ, սոցիալիստ, ռեալիզմ) առաջադրել է տիպի մարմնավորման իր առանձնահատուկ սկզբունքը։(Տես նաև Տիպականը)։
Զազավարտիկ (Մամախաթունից հյուսիս-արևելք)

Զազավարդիկ, գյուղ Արևմտյան Հայաստանում, Էրզրումի վիլայեթի Դերջանի գավառակում։ Գտնվում էր Մամախաթուն գյուղաքաղաքից 7 կմ հյուսիս-արևելք, Արևմտյան Եփրատի ավազանի Նիգդերե գետի ձախ կողմում, նույնանուն Զազավարտիկ գյուղից 2 կմ հյուսիս-արևելք։
Բնակչության մասին տվյալներ չեն պահպանվել։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Ամառային օլիմպիական խաղեր 1960

XVII ամառային օլիմպիական խաղերը (իտալերեն՝ Giochi della XVII Olimpiade; անգլ.՝ Games of the XVII Olympiad) անցկացվել են 1960 թվականի օգոստոսի 25-ից սեպտեմբերի 11-ը Իտալիայի Հռոմ քաղաքում։
Սա իտալիայում անցկացվող առաջին ամառային օլիմպիական խաղերն էին։ Իտալիայի առաջին ձմեռային օլիմպիական խաղերը անցկացվել են ամառայինից չորս տարի առաջ՝ Կորտինա դ'Ամպեցո քաղաքում։


== 1960 թվականի օլիմպիական խաղերիմայրաքաղաքի ընտրություններ ==
1955 թվականի հուլիսի 15-ին Հռոմը ընտրվել է XVII ամառային օլիմպիական խաղերի մայրաքաղաք։ Հռոմի հիմնական մրցակիցը շվեյցարական Լոզան քաղաքն էր։ Այն եզրափակչում պարտվել է Հռոմին 35-24 հաշվով


== Մարզաձևեր ==
ԽՍՀՄ փոստային նամականիշների ցանկ 1960թ․
		
		
		
		
		
		
		
		
		
		


== Ծանոթագրություններ ==


== Արտաքին հղումներ ==
«Страница Олимпиады»։ Официальный сайт МОК (անգլերեն) 


== Գրականություն ==
Олимпийский факел над Римом. Очерки, зарисовки, размышления / Сост. А. Кулешов, В. Новоскольцев, П. Соболев. — М.: Физкультура и спорт, 1960. — 272 с.
Римские репортажи. Советский спорт на XVII Олимпиаде / Сост. Н. Тарасов, Л. Филатов, О. Шевцов. — М.: Изд-во газеты «Советский спорт», 1960. — 484 с.
Год Олимпийский 1960. Скво-Вэлли — Рим. [Сборник] / Сост. И. В. Бару. — М.: Физкультура и спорт, 1961. — 248 с.
Ուղևորություն դեպի անցյալ

«Ուղևորություն դեպի անցյալ» (ռուս.՝ «Поездка в прошлое»), խորհրդային գրող Ֆեոդոր Աբրամովի վիպակը «գյուղական արձակի» ժանրում։ Այն  գրվել է դեռևս 1974 թվականին, սակայն առաջին անգամ հրատարակվել է «Новый мир» ամսագրում 1989 թվականի մայիսին՝ արդեն գրողի մահվանից հետո։


== Սյուժե ==
Սոսինոյի բնակիչ Միկշային Կուդասով ազգանունով մի մարդ  խնդրում է իրեն տանել Կուրզիա՝ լքված գյուղ։ Ուղևորության ընթացքում Միկյշան հիշում է անցյալը, իր հեղափոխական պապերին, թե ինչպես էին կուլակաթափվածները հարավից գալիս իրենց մոտ՝ հյուսիս, ինչպես էր ինքը, թեև փոքր էր, բայց օգնում էր խաչը պոկել մատուռից։ Միշան փորձում է կապ հաստատել Կուդասովի հետ, սակայն նա գրեթե միշտ լռում է։
Վերադառնալով Սոսինո՝ Միկշան իմանում է, որ Կուդասովը մանուկ հասակում իր ծնողների հետ ուղարկվել է հյուսիս՝ Կուրզիա։ Նրա քրոջը բռնաբարել է Միկշայի քեռին, իսկ Կուդասովը, վրեժխնդիր լինելով, սպանել է նրա քեռուն։ Միկշան ու Կուդասովը կռվել են իրար հետ մանկության տարիներին՝ Միկշայի՝ կուլակաթափ եղածների հանդեպ ատելության պատճառով։ Հենց Կուդասովի պատճառով է Միշայի քիթը կոտրվել։
Միկշան հիշում է հորը։ Հորեղբայրն իրեն տրամադրում էր հոր դեմ։ Նա նույնիսկ հրաժարվել է հարազատ հորից, որպեսզի «հեղափոխական օրինակ ցույց տա», նա հրաժարվել է հայրական ազգանունից։
Չգնալով տուն՝ Միկշան ուղևորվում է շրջկենտրոն։ Նա մարդկանց հարցնում է հոր մասին և իմանում, որ իր հայրը ազնիվ և աշխատասեր մարդ էր, բայց արդեն ուշ էր ինչ-որ բան շտկելու համար։
Միկշան ուզում է վերադառնալ տուն, բայց գիշերը անտառում  մոլորվում է շրջկենտրոնի և Սոսինոյի ճանապարհին։ Բայց նա ծուխ է տեսնում․ նրա կինը վառարան էր վառել։ Միկշան ուզում է տուն գնալ, բայց հոր մասին մտքերը չեն լքում նրան, նա որոշում է այցելել հոր գերեզմանին։
Մեկ շաբաթ անց շրջանային թերթում հայտնվել է «Пьянству бой» ակնարկը, որտեղ գրված էր Միկշայի մահվան մասին․ նրան սառած էին գտել գերեզմանների վրա։


== Պատմություն ==
Վիպակը ավարտվել է 1974 թվականին։ 1974 թվականի նոյեմբերի 9-ին Ֆեոդոր Աբրամովը ընթերցել է այն իր կնոջ և ընկերոջ՝ նկարիչ Ե. Մալցևի համար։ Ֆեոդոր Աբրամովի կենդանության օրոք վիպակը եղել է բազմաթիվ ամսագրերում։ Բոլորը բարձր են գնահատել վիպակը, սակայն չեն տպագրել այն։
Գրքում անդրադարձ է կատարվում քաղաքական, սոցիալ-պատմական և փիլիսոփայական բարդագույն խնդիրներին՝ կոլեկտիվացման և կուլակաթափության ողբերգությանը, հեղափոխականների ֆանատիկոսների և համամարդկային արժեքների իսկական պահապանների դիմակայությանը, հարբեցողության խնդիրներին։


== Ծանոթագրություններ ==
Այոս Թերապոն

Այոս Թերապոն (հուն․՝ Άγιος Θεράπων), գյուղ Կիպրոսի Հանրապետության հարավարևմտյան մասում Լիմասոլի շրջանում։ Ըստ 2011 թվականի տվյալների՝ բնակչությունը կազմում է 152 մարդ։ Գտնվում Էրիմիից 20 կմ հյուսիս։


== Ժողովրդագրություն ==


== Ծանոթագրություններ ==
Համագյուղացիներ

Համագյուղացիներ, 1974 թվականին «Հայֆիլմ» կինոստուդիայում նկարահանված ֆիլմ։ Նկարահանվել է կենտրոնական հեռուստատեսության պատվերով։


== Սյուժե ==
Ֆիլմը պատմում է գյուղ եկած գազատարը կառուցող բանվորների և տեղի բնակիչների արկածների մասին։


== Դերերում ==
Միրզոյան – Էդգար Էլբակյան
Լալայան – Շահում Ղազարյան
Վազգեն – Վլադիմիր Մսրյան
Անահիտ – Լեյլա Եղիազարյան
մորաքույր Նվարդ – Վերջալույս Միրիջանյան
Հրանուշ – Դ. Հարությունյան
Զավեն – Ա. Գևորգյան
Սմբատյան – Ռ. Մարտիրոսյան
Ռուբեն Ստեփանյան – Ազատ Շերենց
վարորդ – Արտյուշա Գյոդակյան
Մերուժան – Արմեն Խոստիկյան
տնտեսվար – Ռ. Սարոյան
գազատարը կառուցողների բրիգադ – Մ. Մկրտչյան, Ռ. Ղամբարյան, Վ. Պետրոսյան, Ա. Աբրահամյան, Ռ. Տոնոյան, Ա. Գասպարյան


=== Դրվագներում ===
Գ. Հարությունյան, Գ. Աշուղյան, Մ. Մուրադյան, Տ. Սարգսյան, Լ. Ալվարյան, Ս. Թաքլչյան։
Տեքստը կարդում է Ա. Կարապետյանը։


== Ծանոթագրություններ ==
Գեչիկռան

Գեչիկռան, գյուղ Արևմտյան Հայաստանում, Վանի վիլայեթի Արճեշի գավառակում։ Գտնվում էր Արճեշ քաղաքից 30 կմ արևելք, Վանա լճից 1-2 կմ հեռու, հարթավայրում։ Գյուղից քիչ արևելք գտնվում են Սոր Ներքին և Սոր Վերին գյուղերը։


== Աշխարհագրություն ==
Գեչիկռանից հյուսիս-արևելք կան ցածրադիր լեռներ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
Խալֆաթի

Խալֆաթի, գյուղ Արևմտյան Հայաստանում, Կիլիկիայի Ուրֆայի նահանգում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Կիլիկիայի հայաբնակ բնակավայրեր


== Ծանոթագրություններ ==
Երկրների ցանկ ըստ սեռերի հարաբերակցության

Սեռերի հարաբերակցությունը տղամարդկանց և կանանց քանակների հարաբերություն է։ Այստեղ ներկայացված է սեռերի հարաբերակցությունը ըստ երկրների կամ շրջանների։


== Մեթոդաբանություն ==
Աղյուսակը հղված է «Աշխարհի փաստերի գրքից»։ Այն ցույց է տալիս տղամարդկանց քանակի հարաբերությունը կանանց քանակին, որը գնահատված է Կենտրոնական հետախուզական վարչության տվյալներից։ Այնուամենայնիվ կան տվյալների անհապատասխանություն «Աշխարհի փաստերի գրքի» և տեղական ժողովրդագրական տվյալների։ Օրինակ՝ ըստ «Աշխարհի փաստերի գրքի» տվյալներով Շվեյցարիայում ծննդյան պահին տղաների և աղջիկների հարաբերակցությունը 1,05 է, մինչդեռ ըստ Շվեյցարիայի Դաշնային վիճակագրական գործակալության՝ 1,07։ Նույն իրավիճակն է Շվեդիայում, Նորվեգիայում, Իռլանդիայում, Հնդկաստանում և Ճապոնիայում։
Մեկից բարձր գործակիցը նշանակում է, որ մի կնոջը ընկնում է 1-ից ավելի տղամարդ։ 1-ից ցածր գործակցի դեպքում՝ հակառակը։ Երբ գործակիցը 1 է նշանակում է, որ տղամարդիկ և կանայք հավասար քանակի են։ Աշխարհի միջինը 1,01 է։ 


== Երկրներ ==
Ստորև աղյուսակում ներկայացված է տղամարդկանց քանակի հարաբերակցությունը կանանանց քանակին։


== Ծանոթագրություններ ==
Ախուրքյոյ

Ախուրքյոյ, գյուղ Արևմտյան Հայաստանում, Սեբաստիայի վիլայեթի Եվդոկիայի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Գալցովո (գյուղ, Կարդիմովսկի շրջան)

Գալցովո (ռուս.՝ Гальцово), գյուղ Ռուսաստանի Սմոլենսկի մարզի Կարդիմովսկի շրջանի կազմում։
Բնակչությունը 2007 թվականին գրանցված տվյալներով կազմում էր 0 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ռասել շրջան (Ալաբամա)

Անվան այլ կիրառումների համար տե՛ս՝ Ռենդոլֆ շրջան (այլ կիրառումներ)Ռասել (անգլ.՝ Russell County), ԱՄՆ Ալաբամա նահանգի շրջաններից մեկը։ Ընդհանուր տարածությունը 1.660 կմ² է, բնակչությունը՝ 52.947 մարդ (2010 թ. տվյալներով)։ Շրջկենտրոնն է Ֆենիքս բնակավայրը։ Կազմավորվել է 1832 թ.։


== Ծանոթագրություններ ==